Presidenten i India

Presidenten i India (engelsk President of India, hindi , rashtrapati, 'riksherre') er statsoverhovud i Republikken India og øvstkommanderande for det indiske forsvaret.  Medan artikkel 53 i Grunnloven seier at presidenten kan utøva myndigheit direkte,Justisdepartementet i India: Constitution of India, 94. Amendment Act, s. 26. blir all myndigheit som tilhøyrer presidenten med visse unntak utøvd av den sitjande regjeringa med statsministeren i spissen.

Den noverande presidenten er Ram Nath Kovind, som blei svoren inn 25. juli 2017. 
Valmåte
Presidenten blir vald av medlemmene i det indiske parlamentet (Lok Sabha og Rajya Sabha) og av dei lovgjevande delstatsforsamlingane (Vidhan Sabha). Valperioden er fem år, og ein sitjande president har lov til å stilla til gjenval. Det blir brukt ein formel for å fordela stemmer slik at det blir balanse mellom folketalet i kvar delstat og talet på stemmer som representantar i delstatsforsamlingane kan gje, og ein likeverdig balanse mellom medlemmer av delstatsforsamlingane og parlamentsmedlemmer. Dersom ingen kandidat får stemmefleirtal blir tapande kandidatar eliminerte frå valet og stemmer for dei blir overført til andre kandidatar, fram til éin kandidat får fleirtal. Visepresidenten blir vald gjennom direkte avstemming der alle representantar i Lok Sabha og Rajya Sabha tek del.  

Embetsbustad
Presidenten av India held til i Rashtrapati Bhavan («President-bygningen») i New Delhi. Presidenten har også offisielle embetsbustader i The Retreat Building i Chharabra ved Shimla og Rashtrapati Nilayam i Hyderabad. 

Indiske presidentar sidan 1950
 Nr. Bilde Namn Tilltredde Avgjekk 1. 75px Rajendra Prasad 26. januar 1950 13. mai 1962  2. 75px S. Radhakrishnan 13. mai 1962 13. mai 1967 3. Zakir Hussain 13. mai 1967 3. mai 1969 4. Varahagiri Venkata Giri 24. august 1969 24. august 1974 5. Fakhruddin Ali Ahmed 24. august 1974 11. februar 1977 6. 75px Neelam Sanjiva Reddy 25. juli 1977 25. juli 1982 7. Giani Zail Singh 25. juli 1982 25. juli 1987 8. 75px R. Venkataraman 25. juli 1987 25. juli 1992 9. 75px S.D. Sharma 25. juli 1992  25. juli 1997 10. 75px K.R. Narayanan 25. juli 1997 25. juli 2002 11. A.P.J.Abdul Kalam 25. juli 2002 25. juli 2007 12. 75px Pratibha Patil 25. juli 2007 25. juli 201213. 75px Pranab Mukherjee 25. juli 2012 25. juli 201714. 87x87pk Ram Nath Kovind 25. juli 2017 Sitjande

 Kjelder 

Denne artikkelen bygger på «Indias president» frå , og «Indiens president» frå  den 26. april 2014.  

 Bakgrunnsstoff 
 Offisiell nettstad (engelsk)
 Tidlegare presidentar av India ved den offisielle nettstaden



Kategori:Presidentar